"নারীদেহ প্রদর্শনকারী পোশাক বন্ধ হোক", বাঙালি মহিলা সমাজের টাঙানো হোর্ডিং এর বিরুদ্ধে প্রতিবাদে গর্জে উঠলেন সাংসদ লকেট চট্টোপাধ্য়ায় loket chatterjee mp | Bangla Hunt
Home/কলকাতা/“নারীদেহ প্রদর্শনকারী পোশাক বন্ধ হোক”, বাঙালি মহিলা সমাজের টাঙানো হোর্ডিং এর বিরুদ্ধে প্রতিবাদে গর্জে উঠলেন সাংসদ লকেট চট্টোপাধ্য়ায়
বাংলা হান্ট ডেস্ক : ইতিমধ্যেই হায়দরাবাদ গণধর্ষণ কাণ্ড নিয়ে তোলপাড় শুরু হয়েছে দেশ জুড়ে। শহর কলকাতার বিভিন্ন জায়গা ও রাজ্য়ের বিভিন্ন প্রান্তে ঘটনার প্রতিবাদ মিছিল করা হয়েছে। ফেসবুকেও উঠেছে প্রতিবাদ রব। নিন্দার ঝড় উঠেছে বিভিন্ন মহলে। কেউ দোষীদের ফাঁসির দাবি করেছেন এবার কেউ তিলে তিলে মেরে ফেলার দাবি জানিয়েছেন। তবে এরই মধ্যে বাঙালি মহিলা সমাজের হোর্ডিং ঘিরে আগুণে ঘি ঢালার মতো পরিস্থিতি তৈরি হয়েছে দেশ জুড়ে।
কলকাতার রাস্তায় নারীদেহ প্রদর্শণ কারী পোশ্াক বিক্রি ও উত্পাদন বন্ধ করা হোক এই হোর্ডিং টাঙানোর পর কার্যত সমালচনায় সরব হয়েছে বিভিন্ন মহল।সামাজিক মাধ্যমে এই হোর্ডিংকে কেন্দ্র করে বিতর্ক তৈরি হয়েছে। এবার সেই হোর্ডিং নিয়ে প্রতিবাদ সরব হলেন হুগলির বিজেপি সাংসদ লকেট চট্টোপাধ্য়ায়। ছবিটি ফেসবুকে শেয়ার করে লকেট চট্টোপাধ্য়ায় লিখেছেন, ‘সন্ধ্যের আগে আমায় বাড়িতে ঢুকতে হবে,
জামা-কাপড় আমায় দেখে পরতে হবে,
যদি কিছু অঘটন ঘটে তাহলে তার দায় আমার,
কেন? আমি মেয়ে বলে!
এই ধরণের মানসিকতাকে ধিক্কার জানাই,
সমাজে ছেলেদের কোনো দায়িত্ব থাকবে না?
সমাজের মানসিকতার পরিবর্তন করতে হবে, নাহলে এই সমাজ মহিলাদের নিরাপত্তা দিতে পারবে না..
হায়দ্রাবাদের মতো ঘটনা আরো বাড়তে থাকবে।’
উল্লেখ্য়, বুধবার রাতে হায়দরাবাদের রাস্তায় পশু চিকিত্সককে ধর্ষণ করে খুন করা হয়েছে। বৃহস্পতিবার তাঁর দগ্ধ দেহ উদ্ধার করে পুলিশ। আর এরপরেই সেই মহিলা পশু চিকিত্সকের ওপর নারকীয় অত্যাচারের বিরুদ্ধে প্রতিবাদে সরব হয়েছে বিভিন্ন মহল।